Ključ (grad) - Wikipedia, slobodna enciklopedija

# Ključ (grad)

### Sa Wikipedije, slobodne enciklopedije

Ključ

(Grb)

Općina | Ključ
Središte općine | Ključ
Površina | 850 km²
Stanovništvo - Ukupno - Gustoća | 37.391 (1991.) 43,98/km²
Načelnik |

  Za druga značenja pojma Ključ pogledajte čvor članak.

Ključ je mali, živopisni grad koji se nalazi u sjeverozapadnom dijelu Bosne i Hercegovine u Bosanskoj krajini tačnije u najjužnijem dijelu Unsko-sanskog kantona. Grad Ključ je i sjedište istoimene općine. Ime je dobio zahvaljujući svom geostrateškom i dominirajućem položaju nad svojom okolinom.

Ključ

## [uredi] Historija

## [uredi] Geografija

Grad leži na savremenoj magistrali puta M-5, koji grad povezuje sa susjednim općinama: Bosanskim Petrovcem i Mrkonjić Gradom, zapadnom Evropom, Jadranskom obalom i preko Sarajeva Bliskim istokom. Sa sjeverne strane naslanja se na općinu Sanski Most. Predratna općina Ključ zauzimala je površinu od 844 km2, a na osnovu popisa iz 1991. godine brojala je 37.391 stanovnika. Danas na području općine Ključ živi oko 18.180 stanovnika u 4960 domaćinstava, što predstavlja oko 48% od predratnog broja stanovnika. Općina je organizovana u 10 mjesnih zajednica.

Na području općine Ključ nalaze se izvori triju rijeka: Sane, Sanice i Ribnika. Radi se o rijekama koje su i pored opće zagađenosti okoline u današnjim vremenima uspjele ostati nezagađene i predstavljaju veliki potencijal za ribolov.

## [uredi] Stanovništvo

  Glavni članak: Demografija Ključa

  Glavni članak: Spisak naseljenih mjesta u Ključu

Po posljednjem službenom popisu stanovništva iz 1991. godine, općina Ključ imala je 37.391 stanovnika, raspoređenih u 61 naselju. Poslije potpisivanja Daytonskog sporazuma, općina Ključ podijeljena je između Federacije BiH i Republike Srpske. Dio sa gradom Ključem ušao je u sastav Federacije BIH. U sastav Republike Srpske, ušla su naseljena mjesta: Busije, Crkveno, Čađavica, Donja Previja, Donja Slatina, Donji Ribnik, Donji Vrbljani, Dragoraj, Gornja Previja, Gornja Slatina, Gornje Sokolovo, Gornji Ribnik, Gornji Vrbljani, Rastoka, Sitnica, Sredice, Stražice, Treskavac, Velijašnica, Velije i Zableće, te dijelovi naseljenih mjesta: Donje Ratkovo, Donje Sokolovo, Dubočani, Gornje Ratkovo, Jarice, Ljubine i Velečevo. Od ovog područja formirana je općina Ribnik.

### [uredi] Nacionalni sastav stanovništva - općina Ključ, popis 1991.

ukupno: 37.391

- Srbi - 18.506 (49,49%)
- Bošnjaci - 17.696 (47,32%)
- Hrvati - 330 (0,88%)
- Jugoslaveni - 579 (1,54%)
- ostali, neopredijeljeni i nepoznato - 280 (0,77%)

## [uredi] Vanjski linkovi

http://www.kljuc.ba

http://www.Kljuc.org

http://www.Krasulje.com

Preuzeto sa: "http://bs.wikipedia.org../../../k/l/j/Klju%C4%8D_%28grad%29.html"

Kategorije: Unsko-sanski kanton | Ključ

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga

##### Drugi jezici

- Deutsch
- English
- Hrvatski
- Srpskohrvatski / Српскохрватски
- Српски / Srpski